**বরাবর**,  
রেজিস্ট্রার  
বরেন্দ্র বিশ্ববিদ্যালয়, রাজশাহী।

খড়খড়ি বাইপাস রোড, চন্দ্রিমা, পবা, রাজশাহী।

**বিষয়:** বিশ্ববিদ্যালয় প্রাঙ্গণে “ফ্রি কুরআন ডোনেশন কার্যক্রম” পরিচালনার অনুমতির জন্য আবেদন।

**জনাব,**

বিনীত নিবেদন এই যে, সম্প্রতি নর্থ সাউথ বিশ্ববিদ্যালয়ে পবিত্র কুরআন মাজীদ অবমাননার দুঃখজনক ঘটনাটি দেশের সচেতন শিক্ষার্থী ও শিক্ষক সমাজকে গভীরভাবে ব্যথিত করেছে। আমরা বরেন্দ্র বিশ্ববিদ্যালয়ের শিক্ষক ও শিক্ষার্থীবৃন্দ, উক্ত ঘটনার তীব্র নিন্দা জানাই এবং শান্তিপূর্ণ প্রতিক্রিয়া স্বরূপ আগামী ২৭ই অক্টোবর ২০২৫ ইং তারিখে বিশ্ববিদ্যালয় প্রাঙ্গণ প্লাজা চত্বরে **“ফ্রি কুরআন ডোনেশন কার্যক্রম”** আয়োজনের উদ্যোগ নিয়েছি।

এই আয়োজনের মূল উদ্দেশ্য হলো — পবিত্র কুরআনের আলো ও ইসলামের শান্তির বার্তা বিশ্ববিদ্যালয়ের শিক্ষার্থী, শিক্ষক ও কর্মচারীদের মাঝে ছড়িয়ে দেওয়া এবং পারস্পরিক সৌহার্দ্য, সহমর্মিতা ও সম্প্রীতি জোরদার করা।

উল্লেখ্য, এ ধরনের **ফ্রি কুরআন ডোনেশন প্রোগ্রাম বর্তমানে দেশের বিভিন্ন বিশ্ববিদ্যালয়ে অনুষ্ঠিত হচ্ছে**, যা ইসলামী চেতনা ও মানবিক মূল্যবোধ বৃদ্ধিতে ইতিবাচক ভূমিকা রাখছে।

অতএব, আমরা বরেন্দ্র বিশ্ববিদ্যালয় প্রাঙ্গণে এই উদ্যোগটি বাস্তবায়নের জন্য বিশ্ববিদ্যালয় প্রশাসনের সদয় অনুমতি ও সার্বিক সহযোগিতা কামনা করছি।

**নিবেদক,**

মোঃ বোরহান উদ্দিন আশিক

আইডিঃ ২২৩৩১১১৬১

সিএসই বিভাগ

বরেন্দ্র বিশ্ববিদ্যালয়

অনুলিপিঃ

১. মাননীয় ভাইস চ্যান্সেলর, বরেন্দ্র বিশ্ববিদ্যালয় — সদয় অবগতির জন্য।

২. মাননীয় রেজিস্ট্রার, বরেন্দ্র বিশ্ববিদ্যালয় — প্রয়োজনীয় ব্যবস্থা গ্রহণের জন্য।